“เงินบาท” เปิด 37.35 บ. จับตาฟันด์โฟลว์-ผลเลือกตั้งกลางเทอม “สหรัฐ” วันนี้
“เงินบาท” เปิด 37.35 บ. นักลงทุนจับตาผลการเลือกตั้งกลางเทอมของสหรัฐวันนี้ และทิศทางการลงทุนของนักลงทุนต่างชาติ
“เงินบาท” เปิด 37.35 บ. นักลงทุนจับตาผลการเลือกตั้งกลางเทอมของสหรัฐวันนี้ และทิศทางการลงทุนของนักลงทุนต่างชาติ
8 พ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 37.35 บาท/ดอลลาร์ ทรงตัวจากเย็นวานที่ปิดตลาดที่ระดับ 37.35 บาท/ดอลลาร์
โดยเช้านี้เงินบาทยังทรงตัวจากท้ายตลาดเมื่อวาน เนื่องจากปัจจัยหลักที่ตลาดรอติดตาม คือ ผลการเลือกตั้งกลางเทอมของสหรัฐที่จะมีขึ้นในวันที่ 8 พ.ย. นอกจากนี้ยังต้องติดตามทิศทางของนักลงทุนต่างชาติ ซึ่งช่วงหลังนี้มีการเข้าซื้อพันธบัตรรัฐบาลไทยค่อนข้างมาก
อย่างไรก็ดี เงินบาทยังมีแนวโน้มแข็งค่าเมื่อเทียบกับดอลลาร์สหรัฐ สอดคล้องกับทิศทางของสกุลเงินอื่นๆ ในภูมิภาค
ทั้งนี้นักบริหารเงิน คาดว่า วันนี้เงินบาทจะเคลื่อนไหวในกรอบ 37.15 – 37.50 บาท/ดอลลาร์